中吕・红绣鞋雪
作者：徐再思
朝代：元

paragraphs: 白鹭交飞溪脚，玉龙横卧山腰，满乾坤无处不琼瑶。
因风吹柳絮，和月点梅梢，想孤山鹤睡了。
半月泉凿透林间山溜，平分天上中秋，菱花分破印寒流。
沁梅疏影缺，攀桂片云愁，待团圆掬在手。
道院一榻白云竹径，半窗明月松声，红尘无处是篷瀛。
青猿藏火枣，黑虎听《黄庭》，山人参内景。